google/wiki40b huggingface dataset:
वोटर वैरिफाइड पेपर ऑडिट ट्रेल

वोटर वैरिफाइड पेपर ऑडिट ट्रेल (वीवीपैट) या वेरिफाइड पेपर रिकार्ड (वीपीआर) एक मतदाता मत प्रणाली का उपयोग करते हुए मतदाताओं को फीडबैक देने का एक तरीका है। एक वीवीएपीएटी मतदान मशीनों के लिए एक स्वतंत्र सत्यापन प्रणाली के रूप में लक्षित है, जिससे मतदाताओं को यह सत्यापित करने के लिए अनुमति दी जाती है कि उनका वोट सही ढंग से डाला गया, संभावित चुनाव धोखाधड़ी या खराबी का पता लगा सके, और संग्रहीत इलेक्ट्रॉनिक परिणामों का ऑडिट करने के लिए साधन प्रदान कर सके। उम्मीदवार (जिनके लिए मतदान किया गया है) और पार्टी / व्यक्तिगत उम्मीदवार का प्रतीक
भारत में, भारतीय आम चुनाव, 2014 में एक पायलट परियोजना के रूप में 543 संसदीय निर्वाचन क्षेत्रों में से 8 में वोटर वैरिफायबल पेपर ऑडिट ट्रेल (वीवीपीएटी) प्रणाली की शुरुआत की गई थी। वीवीएपीएटी लखनऊ, गांधीनगर, बैंगलोर दक्षिण, चेन्नई सेंट्रल, जादवपुर, रायपुर, पटना साहिब और मिजोरम निर्वाचन क्षेत्रों में कार्यान्वित है। मतदाता सत्यापित पेपर लेखापरीक्षा का निशान पहली बार भारत में सितंबर 2013 में नाकसेन (विधानसभा निर्वाचन क्षेत्र) में नागालैंड में एक चुनाव में इस्तेमाल किया गया था। वीवीएपीएटी से भरा इलेक्ट्रॉनिक वोटिंग मशीन (ईवीएम) 2017 विधानसभा चुनावों में संपूर्ण गोवा राज्य में इस्तेमाल किया गया था। जून 2018 में, भारत निर्वाचन आयोग ने कंट्रास्ट सेंसर और पेपर रोल के शीर्ष पर एक अंतर्निहित हुड पेश किया जो सभी वीवीपीएटी में आर्द्रता को अत्यधिक प्रकाश और गर्मी से रोकने के लिए काम करता है। वीवीपीएटी प्रणाली जो इलेक्ट्रॉनिक वोटिंग मशीनों को ईवीएम स्लिप पैदा करके प्रत्येक वोट कास्ट दर्ज करने में सक्षम बनाती है, को भारतीय आम चुनाव, 2019 में सभी 543 लोक सभा निर्वाचन क्षेत्रों में उपयोग किया गया था।
धनुर्जानु

धनुर्जानु (Bow-leg) का वैज्ञानिक नाम 'जीनू वेरम' (Genu varum) है। इस रोग के अंतर्गत दोनों पैरों की हड्डियाँ विकृत होकर इस प्रकार टेढ़ी हो जाती हैं कि सीधे खड़े होने पर यदि उस के रोगी के दोनों टखने (ankles) पास-पास हों तो दोनों घुटनों (knees) में काफी अंतर रहता है। प्राय: इस विकार में दोनों पैर की हड्डियों में ऊर्वास्थि (फीमर, femur) और प्रजंधिका (टीबिया, tibia) बाहर की तरह मुड़ जाती हैं।
यह रोग प्राय: बच्चों में होता है। जन्म के बाद बहुधा बच्चों के पैर घुटने के पास से मुड़े (bandy legged) होते हैं। ये बच्चे जब दाइयों की गोद में पलते हैं तब गोद में उनके पैर इस प्रकार मुड़े रहते हैं कि दोनों पैरों के तलुए आमने सामने रहते हैं तथा प्रजंघिका (tibia) और उरोस्थि बाहर की ओर मुड़ी रहती है। ऐसे बच्चों के पैरों को जब फैलाकर उनकी दोनों एड़ियाँ मिलाई जाती हैं तब दोनों पैरों के घुटनों के बीच काफी अंतर मिलता है। जन्म के प्रथम वर्ष में ही, ज्यों ज्यों बच्चा बड़ा होता जाता है, इसमें परिवर्तन दिखाई देने लगता है। पैर फैलाने पर दोनों घुटने क्रमश: समीप आने लगते हैं। दोनों प्रजंघिका हड्डियाँ सीधी हो जाती हैं तथा तलुए नीचे अपनी प्राकृतिक दिशा की ओर आ जाते हैं। जिस समय ये परिवर्तन होते रहते हैं वे हड्डियाँ, जो पहले उपास्थि की बनी थीं, पूर्ण हड्डी का रूप ग्रहण कर लेती हैं। एक स्वस्थ बच्चे में, जब तक वह चलने योग्य होता है, पैर की हड्डियाँ अपनी दिशा और दृढ़ता में इस प्रकार की हो जाती हैं कि खड़े होने पर बच्चे के संपूर्ण शरीर के भार को सह सकें। कभी कभी यदि बच्चे समय के पूर्व चलने की कोशिश करते हैं अथवा बलपूर्वक चलाए जाते हैं, तो फलत: पैर कुछ टेढ़ा होने लगता है। इसी समय यदि बच्चा कमजोर या सूखा रोगग्रस्त हो, उसे पौष्टिक भोजनक खिलाया पिलाया न गया हो अथवा कुछ ऐसे रोगों से आक्रांत हो जो कमजोर करते हों, तो इस प्रकार का पैरों का टेढ़ा होना आगे तक भी बना रह सकता है।
अत: धनुर्जानु की उत्पत्ति का मुख्य कारण सूखरोग (rickets) है। इसके अतिरिक्त अस्थिकंद (condyle) पर आघात लगने से भी यह रोग हो सकता है।
सूखा रोग द्वारा उत्पन्न धनुर्जानु की चिकित्सा में उपर्युक्त व्याधि की उचित चिकित्सा करें। साथ ही बच्चे को खुली हवा में अधिक से अधिक समय तक रखें और मालिश करें। बच्चे के सामान्य स्वास्थ्य की वृद्धि का सदा प्रयत्न करें। इससे लाभ तो होता है, पर जल्दी लाभ के लिए काँख  या कमर से लेकर पैर तक लकड़ी की खपची बाँधते हैं। यदि किसी अधिक अवस्थावाले व्यक्ति को चोट लगने या व्यावसायिक कारणों से धनुर्जानु हुआ हो, तो उसका एकमात्र उपचार शल्यकर्म (surgical operation) है।
हिंदुस्तानी प्रचार सभा, मुंबई

हिन्दुस्तानी प्रचार सभा, मुम्बई की स्थापना महात्मा गांधी ने सन् १९४२ में की थी। यह संस्था विगत वर्षों में हिन्दी के प्रचार-प्रसार में लगी हुई है। संस्था हिन्दी की परीक्षा संचालित करती है जिसमें अब तक लगभग ाढ़े तीन लाख परीक्षार्थी भाग ले चुके हैं। भारत के पूर्व प्रधानमंत्री श्री मोरारजी देसाई, काका कालेलकर एवं अन्य कई गणमान्य व्यक्तियों ने इसमें अपना योगदान दिया है। संस्था ने मुम्बई के सात केन्द्रों पर सरल हिन्दी के पाठ्यक्रम आरम्भ किये हैं।
यह संस्था महात्मा गांधी स्मृति अनुसंधान केन्द्र तथा महात्मा गांधी स्मृति पुस्तकालय का भी संचालन करती है।

www.hindustanipracharsabha.com
ज़ैतून

ज़ैतून अँग्रेजी नाम ओलिव (olive), वानस्पतिक नाम 'ओलेआ एउरोपैआ', (Olea europaea); प्रजाति ओलिया, जाति थूरोपिया; कुल ओलियेसी; एक वृक्ष है, जिसका उत्पत्तिस्थान पश्चिम एशिया है। यह प्रसिद्ध है कि यूनान के ऐटिका (एथेंस) प्रांत की पहाड़ियों में, चूनेदार चट्टानों द्वारा बनी हुई मिट्टी में, ज़ैतून के वृक्ष सर्वप्रथम पैदा किए गए। ये अब भूमध्य सागर के आस-पास के देशों, जैसे स्पेन, पुर्तगाल, ट्यूनीशिया और टर्की आदि में भली भाँति पैदा किए जाते हैं। यूनान के पर्वतीय प्रांतों में ज़ैतून की खेती व्यापारिक अभिप्राय से की जाती है। अफ्रीका के केप उपनिवेश, चीन तथा न्यूज़ीलैंड में भी इसकी खेती सफलता पूर्वक की जाती है। अमरीका के कैलिफोर्निया प्रांत में ज़ैतून के बाग लगाए गए हैं।
यूरोप में ज़ैतून के दो प्रकार के वृक्ष पाए जाते हैं। एक जंगली काँटेदार और दूसरा बिना काँटे का होता है। जंगली वृक्ष छोटा या झाड़ी की भाँति होता है और उसकी डालियों पर काँटे होते हैं। पत्तियाँ विपरीत, दीर्घवत्‌ और नुकीली होती हैं। इसके पुष्प सफेद होते हैं तथा प्रत्येक पुष्प में चार विदरित बाह्यदलपुंज (calyx) तथा दलपुंज (corolla), दो पुंकेसर तथा द्विशाख वर्तिंकाग्र (stigma) होते हैं। बागों में लगाए गए वृक्ष ऊँचे, सुगठित और बिना काँटे के होते हैं। इनकी कई किस्में हैं। इस वृक्ष के फल से व्यापारिक महत्व का तेल प्राप्त किया जाता है। इसके फल में सूखे पदार्थ के आधार पर 50 से 60 प्रति शत तक तेल रहता है। इसे भली भाँति कुचल कर, दबाकर या दाबक से तेल निकालते हैं। फल का अचार बनाया जाता है। ये तिक्त होते हैं। नमक के पानी मे फल का रखने स तिक्तता दूर हो जाती है।
ज़ैतून के नए पौधे कलम द्वारा प्राप्त किए जाते हैं। प्रौढ़ डालियों के 6 इंच के टुकड़े काट कर अक्टूबर या रवरी में कर्तन (Cutting) लगाते हैं। जब जड़ें निकल आती हैं तब उन्हें रोपण क्यारी में लगा देते हैं। दो वर्ष बाद स्थायी स्थान में 30-40 फुट की दूरी पर लगा कर बाग तैयार करते हैं। 5 वर्ष बाद वृक्ष फल देने लगते हैं। सर्वाधिक फल 15-20 वर्ष की अवस्था होने पर ही प्राप्त होते हैं। प्रति वर्ष वृक्षों की डालियों की कटाई-छँटाई की जाती है। नाइट्रोजन की खाद इसके लिय सबसे उपयोगी है।
आयरन(II) ऑक्साइड

आयरन (II) ऑक्साइड एक अकार्बनिक यौगिक है।
आई हेट लव स्टोरी

कहानी

सिमरन (सोनम कपूर) को बॉलीवुड के फिल्मों वाला प्यार बहुत अच्छा लगता है और अपने अच्छे नौकरी और एक अच्छे मंगेतर, राज (समीर दत्तानी) के साथ एक सपनों की जिंदगी जीती रहती है। पर उसकी मुलाक़ात उसके पसंदीदा हिन्दी फिल्मों के सहायक निर्देशक, जय (इमरान खान) से होती है, जिसे प्यार की कहानियों से नफरत रहता है और प्यार जैसी चीजों पर कोई विश्वास भी नहीं रहता। दोनों शुरू में एक दूसरे से नफरत करते हैं, पर बाद में दोस्त बन जाते हैं।
सिमरन की जय के साथ दोस्ती हो जाने के बाद उसे लगता है कि राज उसके लिए सही इंसान नहीं है और वो जय से प्यार करने लगती है। वो अपने प्यार के बारे में जय को बताती है, लेकिन जय उसे समझाता है कि वो बस उसे केवल दोस्त के रूप में देखता है। दिल टूटने के बाद सिमरन वहाँ से बिना कुछ बोले चले जाती है।
उसके चले जाने के बाद जय को उसकी कमी खलने लगती है। उसे एहसास होता है कि वो उससे प्यार करने लगा है। वो इस बात को सिमरन को बताने की कोशिश करता है, लेकिन इस बार सिमरन मना कर देती है, क्योंकि वो राज की भावनाओं के साथ दुबारा नहीं खेलना चाहती है।
बाद में जब सिमरन को राज शादी के लिए पूछता है तो वो हाँ क़ह देती है लेकिन बाद में उसे बताती है कि वो उससे प्यार नहीं करती है। इसके बाद वो जय से मिलने की चाह में फिल्म के प्रीमियर पे आ जाती है। वहीं जय वहाँ से जाने के लिए हवाई अड्डे पर आता है, वहाँ उसकी माँ उसे हार न मानने को कहती है। उनकी बात मान कर जय भी प्रीमियर में वापस आता है और सिमरन को उसके बाहर देखता है। दोनों एक दूसरे से प्यार का इजहार करते हैं और कहानी समाप्त हो जाती है।
खुर्शीद अली खान

वे एक पाकिस्तानी जनरल, राजनीतिज्ञ और पाकिस्तान के प्रांत, ख़ैबर पख़्तूनख़्वा के पूर्व राज्यपाल थे।
ईरान के प्रान्त

ईरान इकत्तीस प्रान्तों में बंटा हुआ है जिन्हें फ़ारसी में 'ओस्तान' (استان, बहुवचन: ओस्तानहा, استان‌ها) कहा जाता है। आम तौर पर हर प्रान्त का प्रशासन उसके सबसे बड़े शहर से किया जाता है जो उसकी राजधानी (मरकज़) कहलाता है। हर प्रान्त का मुख्य अध्यक्ष 'ओस्तानदार' कहलाता है जो ईरान के केन्द्रीय सरकार के गृह मंत्री द्वारा चुना जाता है और जिसे केन्द्रीय सरकार की काबीना की मंज़ूरी ज़रूरी होती है।
21 (फ़िल्म)

कथानक

मैसाचुसेट्स प्रौद्योगिकी संस्थान में गणित स्नातक के अंतिम वर्ष के छात्र बैन कैम्पबेल को हार्वर्ड मेडिकल स्कूल में प्रवेश मिल जाता है परन्तु वह स्कूल की $300,000 "असाधारण" फ़ीस वहन नहीं कर सकता। उत्तम व्यक्ति वृत्त होने के पश्चात भी उसे स्कूल द्वारा दिए जाने वाली प्रतिष्ठित रोबिनसन स्कोलरशिप के लिए अत्यधिक प्रतिस्पर्धा का सामना करना पड़ता है। स्कूल का निदेशक उसे बताता है कि यह मौका केवल उस विशेष छात्र को दिया जाता है जो उसे "चकाचौंध" कर दे और उसे अंतिम अवसर के तौर पर अपने जीवन और उससे जुड़े अनुभवो पर आधारित एक निबंध लिखने के लिए कहता है।
एमआईटी में उसकी अरैखिक समीकरण कक्षा का प्रोफेसर मिकी रोज़ा उसे प्रायिकता और चर परिवर्तन से सम्बन्धित समस्या देता है, जिसे कैम्पबेल सफलतापूर्वक सुलझा देता है। अपने पेपर में कैम्पबेल के नंबर देख कर प्रोफेसर उससे काफ़ी प्रभावित होता है और बाद में उसे अपनी ब्लेक जेक टीम में आने का आमंत्रण देता है। मिकी की यह गुप्त टीम, जिसमें एमआईटी के अन्य छात्र चोई, फिशर, जिल और कियाना भी शामिल हैं, कार्ड गणना द्वारा लास वेगास के कैसीनो में बड़ी मात्रा में पैसे बनाते हैं। पहले मना करने के पश्चात कैम्पबेल अनिच्छा से टीम का हिस्सा बन जाता है जिससे वह मेडिकल स्कूल की फ़ीस अदा कर सके। टीम उसे अपनी सारी चालें समझाती है तथा एक प्रायोगिक परीक्षण के पश्चात वह टीम का फिशर के साथ "बिग प्लेयर" बन जाता है।
ज्ञान

निरपेक्ष सत्य की स्वानुभूति ही ज्ञान है। यह प्रिय-अप्रिय, सुख-दु:ख इत्यादि भावों से निरपेक्ष होता है। इसका विभाजन विषयों के आधार पर होता है। विषय पाँच होते हैं - रूप, रस, गंध, शब्द और स्पर्श।
ज्ञान लोगों के भौतिक तथा बौद्धिक सामाजिक क्रियाकलाप की उपज ; संकेतों के रूप में जगत के वस्तुनिष्ठ गुणों और संबंधों, प्राकृतिक और मानवीय तत्त्वों के बारे में विचारों की अभिव्यक्ति है। ज्ञान दैनंदिन तथा वैज्ञानिक हो सकता है। वैज्ञानिक ज्ञान आनुभविक और सैद्धांतिक वर्गों में विभक्त होता है। इसके अलावा समाज में ज्ञान की मिथकीय, कलात्मक, धार्मिक तथा अन्य कई अनुभूतियाँ होती हैं। सिद्धांततः सामाजिक-ऐतिहासिक अवस्थाओं पर मनुष्य के क्रियाकलाप की निर्भरता को प्रकट किये बिना ज्ञान के सार को नहीं समझा जा सकता है। ज्ञान में मनुष्य की सामाजिक शक्ति संचित होती है, निश्चित रूप धारण करती है तथा विषयीकृत होती है। यह तथ्य मनुष्य के बौद्धिक कार्यकलाप की प्रमुखता और आत्मनिर्भर स्वरूप के बारे में आत्मगत-प्रत्ययवादी सिद्धांतों का आधार है।
शिवली

स्थिति

यह नगर कानपुर से पश्चिम दिशा में ३५ किलोमीटर दूर कानपुर -बेला रोड पर स्थित है। उत्तर में यह नगर शिवराजपुर से और दक्षिण में रूरा नगर से जुड़ा हुआ है।

यातायात

यह नगर कानपुर शहर से रोड द्वारा जुड़ा हुआ है। दक्षिण दिशा में रोड द्वारा कानपूर देहात जिले के प्रमुख रेलवे स्टेशन रूरा  (२२ किलोमीटर ) से जुड़ा हुआ है जहाँ से फ़ास्ट और सुपर फ़ास्ट रेल गाड़ियां उपलब्ध हैं। पश्चिम में रोड द्वार रसूलाबाद नगर तथा उत्तर में शिवराजपुर में जी टी रोड से जुड़ा है।
सत्यशोधक समाज

सत्यशोधक समाज 24 सितम्बर सन् १८७३ में ज्योतिबा फुले द्वारा स्थापित एक पन्थ है। यह एक छोटे से समूह के रूप में शुरू हुआ और इसका उद्देश्य शूद्र एवं अस्पृष्य जाति के लोगों को विमुक्त करना था। इनकी विचार "गुलामगिरी,सार्वजनिक सत्यधर्म "में निहित है ।अम्बेडकर जी इनके विचारो से बहुत प्रभावित थे ।
एक प्रसंग है जिसने ज्योतिबा फूले जी को इसके लिये प्रेरित किया । अपने एक ब्राहमण मित्र कि शादी में जातिगत भेदभाव एवम वैमनस्यता के कारण वे बुरी तरह अपमानित हुए और उन्हे धक्के देकर शादी के मंडप से निकाल दिया गया । घर आ कर उन्होंने अपने पिताजी से इसका कारण पूछा । पिताजी ने बताया कि सदियों से यही सामाजिक वयवस्था है और हमे उनकी बराबरी नहीं करनी चाहिए। ब्रहमण भूदेव (धरती के देवता) है; ऊॅची जाति के लोग हैं और हम लोग नीची जाति के लोग हैं अतः हम उनकी बराबरी नहीं कर सकते । फूले जी ने अपने पिताजी से बहस की  और कहा, "मै उन ब्राहमणो से ज्यादा साफ़-सुथरा था, मेरे कपड़े अच्छे थे, ज्यादा पढ़ा-लिखा व होशियार हूँ । हम उनसे ज्यादा अमीर भी है फिर मैं उनसे नीच कैसे हो गया?" पिताजी नाराज़ होकर बोले,"यें मुझे नहीं पता परन्तु यह सदियों से होता आ रहा है' हमारे सभी धर्मग्रंथों एवम शास्त्रो मे यही लिखा है और हमें भी यही मानना पड़ेगा क्योकि यही परम्परा व परम सत्य है।" फूलेजी सोचने लगे। धर्म तो जीवन का आधार है फिर भी धर्म को बताने वाली पुस्तको' धर्मग्रंथों' शास्त्रो में ऐसा क्यों लिखा है? अगर सभी जीवों को भगवान ने बनाई है तो मनुष्य-मनुष्य मे विभेद क्यों हैं? कोई ऊँची जाति, कोई नीची जाति का कैसे है? अगर ये हमारे धर्मग्रंथों में लिखा है और जिसके कारण समाज में इतनी विषमता व छूआछूत हैं तो यह परम् सत्य कैसे हुआ?? यह असत्य हैं । यदि यह असत्य हैं तो मुझे सत्य की खोज करनी पड़ेगी और समाज को बताना भी पड़ेगा ।
अतः उन्होंने इस काम के लिए एक संगठन बनाया और उसका नाम रखा ""सत्यशोधक समाज"":(सच को ढूंढने वाला समाज; Society to research on social Truths)....
२०८५ ईसा पूर्व

२०८५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २०८५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
हांगकांग क्रिकेट टीम के स्कॉटलैंड दौरे

वनडे सीरीज

स्कॉटलैंड आईसीसी विश्व क्रिकेट लीग के वजह से 2018 तक वनडे टीम के तौर पर खेलेगी।

टी20 सीरीज

साल 2015 से अब तक 4 मैचों की 3 (उसमें विश्व कप) सीरीज हुई हैं। उसमें स्कॉटलैंड ने कोई सीरीज जीती नहीं हैं और 1 क्वालीफायर टूर्नामेंट जीता हैं। एक सीरीज ड्रॉ हुई हैं।
तुरीय

शब्द

तुरीय (चतुर्थ) का शाब्दिक अर्थ है - चौथा। इसका पहला प्रयोग गौड़ापादाचार्य (७वीं सदी) ने किया था जो - माण्डूक्य कारिका में किया था। गीता, भागवत और शंकराचार्य द्वारा की गई व्याख्या, यानि भाष्यम् में भी इसका उल्लेख मिलता है।
अग्रोहा (कस्बा)

अग्रोहा हरियाणा का प्राचीन शहर हैं जो हिसार जिला में स्थित हैं। अग्रोहा की स्थापना द्वापर युग की समाप्ति पर महाराजा अग्रसेन  ने की थी । महालक्ष्मी् व्रत कथा में अग्रोहा केे सौंदर्य्य्य्य का वर्णन मिलताा है ।रवि प्रकाश रामपुर  उत्तर प्रदेश ने अपनीी पुस्तक "एक राष्ट्र् एक जन" मेें इसकाा हिंदीी पद्य्यानुवाद किया है
तिरुमुल

तिरुमुल नायनमार तमिल नाडु में सन्त था।
ग्लूकागॉन

ग्लूकागॉन नामक तत्व निर्मित करती हैं। ग्लूकागॉन इंसुलिन के प्रभावों को संतुलित करके रक्त-शर्करा स्तर को सामान्य बनाए रखता है। इसका निर्माण अग्न्याशय में एल्फा नामक कोशिकाएं करती हैं।
बारीसाल डिवीजन क्रिकेट टीम

बारीसाल डिवीजन क्रिकेट टीम या बारीसाल ब्लेज़र्स एक बांग्लादेशी प्रथम श्रेणी की टीम है जो बांग्लादेश के सात प्रशासनिक क्षेत्रों में से एक, बारीसाल डिवीजन का प्रतिनिधित्व करती है।
ई-मित्र

ई-मित्र, राजस्थान सरकार की एक महत्वाकांक्षी ई-शासन पहल है, जिसमे सरकार की विभिन्न सेवाओं का लाभ लेने के लिए नागरिकों को सुविधा और पारदर्शिता हेतु राज्य सर्कार द्वारा सार्वजनिक-निजी भागीदारी (पीपीपी) मॉडल का उपयोग करके राज्य के सभी 33 जिलों में कार्यान्वित किया जा रहा है।
ई-मित्र राजस्थान सरकार ने सरकार के विभिन्न कार्यों का फायदा उठाने के लिए सभी 33 ज़िलों में ऑनलाइन तथा ऑफलाइन कार्य करने के लिए बनाई गयी एक ई-गवर्नेंस है।  ई-मित्र में मूलनिवास  ,जाति प्रमाण पत्र ,जन्म प्रमाण पत्र ,राशन कार्ड भामाशाह कार्ड इत्यादि बनाये तथा सुधारे जाते है।  इनके अलावा ई-मित्र से पानी का बिल , बिजली का बिल , मोबाईल तथा टेलिविज़न ऑनलाइन अर्थात सीधे ही भर सकते है।
राष्ट्रीय लोकतांत्रिक दल (सूरीनाम)

राष्ट्रीय लोकतांत्रिक दल (Nationaal Democratische Partij) सूरीनाम का प्रमुख विपक्षी दल है। १९८७ में सैनिक तानाशाह डेसी बोउटर्सी के पतन के कुछ समय बाद इसका गठन किया गया। भूतपूर्व राष्ट्रपति जूल्स विज्देनबोश्क एन॰डी॰पी के सदस्य थे; यद्यपि कथित सुधारयुक्त बोउटर्सी अभी भी प्रभावशाली व्यक्ति हैं और अभी भी उदारवादी स्थर तक लोकप्रिय हैं।
सहस्राब्दी संगठन (Millennium Combinatie), नाम के एक गठबंधन में यह दल सबसे प्रमुख था, जिसने मई २००० में हुए चुनावों में कुल ५१ संसदीय सीटो में से १० पर विजय पेअप्त की थी और कुल १५% मत मिले थे। पिछ्ले विधायी चुनावों (२५ मई २००५), में इसे २३.१% मत मिले थे और राष्ट्रीय विधानसभा की कुल ५१ सीटों में से १५ पर विजय प्राप्त हुई। एन॰डी॰पी, एन॰डी॰पी-विज्ञप्ति प्रकाशित करती है।
जर्मेनियम(IV) क्लोराइड

जर्मेनियम (IV) क्लोराइड एक अकार्बनिक यौगिक है।
आमतली उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग, सीमित मात्रा हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। बरिशाल विभाग में, जनसांख्यिकीक रूप से, इस्लाम के अनुयाई, आबादी के औसतन ८८.१% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

आमतली उपजिला बांग्लादेश के दक्षिणी भाग में, बरिशाल विभाग के बरगुना जिले में स्थित है।
धन प्रबन्धन

धन प्रबन्धन (Wealth management) एक निवेश-सलाह की विधा है जिसके अन्तर्गत वित्तीय प्रबन्धन, निवेश पोर्टफोलियो एवं अनेकों अन्य वित्तीय सेवाएँ आतीं हैं।
पोमाकैन्थीडाए

रूप व स्वभाव

इस कुल की मछलियाँ उजले रंगों के कारण रीफ़ों के निवासियों में आसानी से पहचानी जाती हैं। इनका शरीर पिचका और लम्बा होता है। औसत लम्बाई २० से ३० सेंटीमीटर होती है, लेकिन कुछ जातियाँ १५ सेंटीमीटर जितनी छोटी और कुछ ६० सेंटीमीटर तक लम्बी हो सकती हैं।
जिब्राल्टर

नाम

इसका नाम सातवीं सदी के बहादुर मुस्लिम सेनानी तारिक़ बिन ज़ियाद के नाम पर रखा गया था। यहाँ की चट्टानों को अरबी में जबल अल तारिक़ (तारिक का पहाड़) कहा गया जो स्पेनिश इलाकों में जिब्राल्टर के नाम से जाना गया।
अंजुम हसन

करियर

अंजुम हसन की पहली किताब 2006 में साहित्य अकादमी द्वारा प्रकाशित कविताओं का संग्रह स्ट्रीट ऑन द हिल थी। उनका पहला उपन्यास लूनैटिक इन माई हेड को क्रॉसवर्ड बुक अवार्ड 2007 के लिए चुना गया था। यह उपन्यास 1990 के दशक की शुरुआत में, अपने तीन मुख्य पात्रों की कहानियों को एक साथ बुनता है; एक आईएएस आकांक्षी जिस पर पिंक फ़्लॉइड का जुनून सवार है, एक कॉलेज छात्र जो अपनी पीएचडी करने के लिये संघर्ष कर रहा है और उसे प्यार पाने की लालसा भी है।
नेति, नेति शीर्षक से उनके दूसरे उपन्यास को 2008 के मैन एशियन लिटरेरी प्राइज के लिए सूचीबद्ध किया गया था। इसे 2010 में द हिंदू बेस्ट फिक्शन अवार्ड के लिए भी सूचीबद्ध किया गया था। यह एक पच्चीस वर्षीय सोफी दास की कहानी थी, जो कई सपने लिये है। वह शिलांग से बढ़ते हुए औद्योगिक शहर बैंगलोर में जाना चाहती है। एक समीक्षा के अनुसार "नेति, नेति असामान्य रूप से मुक्त और अप्रत्याशित रूप से खोए हुए बहादुर नए भारत के मध्यम वर्गीय युवाओं का सहानुभूतिपूर्ण चित्रण करता है।" 
उनका लघु-कहानी संग्रह, डिफिकल्ट प्लेसर्ज़, द हिंदू बेस्ट फिक्शन अवार्ड और क्रॉसवर्ड बुक अवार्ड के लिए सूचीबद्ध किया गया था। लूनैटिक इन माई हेड, नेति, नेति (बिग गर्ल नाउ के रूप में) और डिफिकल्ट प्लेसर्ज़ सभी ऑस्ट्रेलिया में ब्रास मंकी बुक्स से प्रकाशित हुए हैं।
उनका तीसरा उपन्यास कॉस्मोपॉलिटन 2015 में पेंगुइन बूक्स इंडिया और 2016 में ब्रियो बुक्स ऑस्ट्रेलिया से प्रकाशित हुआ। समीक्षाओं ने कहा "प्रखर बुद्धिमत्तापूर्ण युक्त", "अपनी शक्तियों के चरम पर एक लेखिका" और "एक दुर्लभ चीज: विचारों से भरा एक उपन्यास"। उन्होंने विभिन्न राष्ट्रीय और अंतर्राष्ट्रीय प्रकाशनों में कविताओं, लेखों और लघु कथाओं में भी योगदान दिया है। वह वर्तमान में द कैरेवन के लिए बुक्स एडिटर हैं।
ज़ुबिन नौटियाल

ज़ुबिन नौटियाल एक भारतीय पार्श्वगायक है। इन्होंने अपने कैरियर की शुरुआत २०१२ में की। इन्होंने कई बॉलीवुड फिल्मों के लिए कई हिट गाने गाये हैं। नौटियाल ने कई भारतीय भाषाओं में भी गाने गाये हैं।
हिन्दी भवन, नई दिल्ली

नई दिल्ली स्थित हिन्दी भवन भारत की विभिन्न भाषाओं में सौमनस्य स्थापित कर उसकी राष्ट्रीय, भावात्मक और सांस्कृतिक एकता को अक्षुण्ण रखने के लिए कृतसंकल्प है। हिन्दी भवन का निर्माण श्री पुरुषोत्तम हिन्दी भवन न्यास समिति, नई दिल्ली के तत्वावधान में हुआ। राजर्षि श्री पुरुषोत्तमदास टंडन की स्मृति में उक्त न्यास का पंजीकरण 23 मई 1962 को कराया गया। यह भवन राष्ट्र और समाज में की गई टंडनजी की साधना का स्मारक है। इस भवन के संस्थापक अध्यक्ष भारत के प्रधानमंत्री श्री लालबहादुर शास्त्री और संस्थापक मंत्री पंडित गोपालप्रसाद व्यास थे। एक सुगठित न्यासी मंडल इसकी गतिविधियों का संचालन करता है, जिसमें भारत के विशिष्ट हिन्दीप्रेमी, संभ्रांत नागरिक, प्राध्यापक, साहित्यकार, पत्रकार, राज और समाजसेवी महानुभाव सम्मिलित हैं।
अहरबाल

विस्तार

अहरबाल समुन्द्र की सतह से 2,266 मीटर बुलंदी पर स्थित है।
गुणात्मक अकार्बनिक विश्लेषण

आधुनिक अकार्बनिक विश्लेषण

उपरोक्त विधि शिक्षण के लिये प्रयुक्त होती है। किन्तु वर्तमान समय में परमाणु अवशोषण स्पेक्ट्रोस्कोपी या ICP-एमएस का उपयोग कर एक ही उपकरण द्वारा, रसायन की कम मात्रा का उपयोग करते हुए, जल्दी व सही परिणाम प्राप्त किया जाता है।

धनायनों का परिष्करण (Seperation of Cations)

रासायनिक गुणों के आधार पर प्रायः धनायनों को पाँच समूहों में बाँटा जाता है। हर समूह के लिए एक-एक अभिकर्मक (reagent) निर्धारित है जिसका उपयोग करके विलयन से उसे अलग किया जाता है। ध्यान रहे कि अभिकर्मक एक निश्चित क्रम में (समूह के क्रम में) ही मिलाए जाने चाहिए अन्यथा कुछ लवण अगले समूह के लिए निर्धारित अभिकर्मक के द्वारा भी प्रक्षेपित हो जाते हैं जिससे भ्रम की स्थिति पैदा हो जाएगी। एक समूह को प्रक्षिप्त कर लेने के बाद कुछ विशिष्ट अभिक्रियाएँ कराकर पता किया जाता है कि उस समूह का कौन सा तत्व उपस्थित है।
सनवे तायहुलाइट

चीन का सनवे तायहुलाइट विश्व का सबसे तेज़ सुपर कंप्यूटर घोषित किया गया है।
सनवे तायहुलाइट एक चीनी सुपर कंप्यूटर है, जो कि नवंबर 2016 तक दुनिया में सबसे तेज़ सुपर कंप्यूटर के रूप में "टॉप 500" सूची में नंबर एक है।

परिचय

चीन का सुपर कंप्यूटर सनवे तायहुलाइट 20 जून 2016 को 93 पेटाफ्लॉप/सेकंड की स्पीड के चलते विश्व का सबसे तेज़ सुपरकंप्यूटर घोषित किया गया। जर्मनी स्थित फ्रेंकफर्ट में आयोजित अंतरराष्ट्रीय सुपरकंप्यूटर सम्मेलन के दौरान टॉप-500 सुपर कंप्यूटरों की सूची जारी की गयी।
इस सूची में बताया गया कि अमेरिका में सबसे अधिक सिस्टम नहीं हैं। औद्योगिक एवं शोधकार्यो में कार्यरत कंप्यूटरों के कारण पिछले कुछ वर्षों में चीन में इनकी संख्या में तेज़ी से वृद्धि हुई है। चीन में 167 सुपरकंप्यूटर हैं जबकि अमेरिका में 165 सुपरकंप्यूटर ही कार्यरत हैं।
पूरे एशिया में 218 सुपरकंप्यूटर मौजूद हैं जिसमे से 8 भारतीय संगठनों के पास मौजूद हैं।

भारत में सुपरकंप्यूटर

भारत के सुपर कंप्यूटर नीचे सूची में दिए गये हैं:
श्रेणीसिस्टमसंगठनगति (पीएफएलओपी/एस)109एसईआरसीआईआईएससी, बैंगलोर0.90185टीईएफआर-क्रे एक्ससी- 30आईएलजीटीआई-टीआईएफआर0.55217एचपी अपोलो 6000आईआईटी-दिल्ली0.52337परम युवा-द्वितीयसी-डैक0.38396क्लस्टर प्लेटफार्मआईआईटी कानपुर0.34413क्लस्टर प्लेटफार्मसीएसआईआर-4पीआई0.33434क्लस्टर प्लेटफार्मएनसीएमआरडब्ल्यूएफ, नोएडा0.31438क्लस्टर प्लेटफार्मआईटी सेवा प्रदाता0.31
नोकिया ११००

नोकिया ११००, नोकिया द्वारा बनाया गया एक मोबाइल फ़ोन उपकरण है। इसे सन २००३ में बाज़ार में उपलब्ध कराया गया। यह जीएसएम तकनीक पर कार्य करता है। यह नोकिया १००० अल्ट्रा बैसिक श्रृंखला का उत्पाद है।